Viktoría Jensdóttir starfar á verkefnastofu Össurar ( e Global Program Management Office ( GPMO ) ) þar sem verkefni verða til er styðja við stefnu og vöxt fyrirtækisins . Þegar hún er spurð um námskeiðið sem breytti lífi hennar koma fjölmörg námskeið upp . Enda hefur hún farið á mörg námskeið um ævina . „ Mér finnst mikilvægt að stíga út fyrir þægindarammann og læra nýja hluti til þess að endurmennta mig . Ég hef farið á mörg námskeið í tengslum við Lean Ísland til þess að læra um hvernig er hægt að ná umbótamenningu í fyrirtækjum . Einnig tók ég markþjálfunarnám sem hjálpaði mér mikið sem stjórnandi . En það nám sem hefur haft hvað mest áhrif á mig var þegar vinkona mín , Sylvía Ólafsdóttir , forstöðumaður hjá Icelandair , dró mig með sér á námskeið út í Toronto . “ Viktoría segir að þær vinkonurnar hafi á þessum tíma verið báðar í nýjum störfum og vildu læra eitthvað nýtt . „ Við vildum aðeins fríska upp á okkur . Námskeiðið hét Business Improve og var haldið af aðal „ improve “ - staðnum „ The Second City “ sem hefur gefið af sér marga fræga grínista . Á þessu námskeiði lærði ég aðallega tvennt sem hefur haldist í mér og það er að hætta að segja „ nei “ og „ já en “ . Aðalreglan er að byggja á öðrum hugmyndum og segja „ já og “ . Þegar teyminu er treyst og þetta er gert þá gerast algjörir galdrar . Annað sem ég lærði á þessu námskeiði er mikilvægi þess að sjá fyrir sér hina ýmsu atburði ( e. scenario ) . Þannig að ef þú lendir í einhverjum erfiðum aðstæðum þá ertu ekki að gera hlutinn í fyrsta skipti heldur ert búin að fara í gegnum atriðið og æfa þig . “ Viktoríu finnst mikilvægt að stíga út fyrir kassann reglulega . „ Ég er að klára námskeið núna sem heitir : Hættu að væla , komdu að kæla . Það er búið að þrykkja mér aldeilis út fyrir þægindarrammann og hefur tekið verulega á . En ég komst í gegnum það og lærði hvernig heilinn minn og líkami tekst á við breytingar og erfiðar aðstæður . Þetta er vel hægt að heimfæra yfir á þegar verið er að vinna í breytingarverkefnum því maður gleymir oft þegar maður er að breyta öðrum að breytingar eru erfiðar . “